Skallagrímur fær liðsstyrk í körfuboltanum Körfuknattleiksdeild Skallagríms hefur samið við Hörð Helga Hreiðarsson um að leika með liðinu á komandi leiktíð . Hörður var lykilleikmaður í liði Vals sem fór upp í úrvalsdeildina síðastliðið vor . Hann er 23 ára og skoraði 14,1 stig og tók 7,1 frákast að meðaltali í leik á síðustu leiktíð . Í tilkynningu frá körfuknattleiksdeild Skallagríms segir að um tímamótasamning sé að ræða , því Hörður kemur til Skallagríms á svokölluðum afreksmannasamningi körfuknattleiksdeildar Skallagríms og Háskólans á Bifröst . Hörður hefur þegar hafið nám í frumgreinadeild Háskólans á Bifröst . Pálmi Sævarsson þjálfari 1. deildarliðs Skallagríms segir að Hörður koma til með að styrkja liðið gríðarlega bæði í vörn og sókn . Hann sé mjög fjölhæfur leikmaður og geti leyst margar stöður á vellinum . Stjórn körfuknattleiksdeildar Skallagríms segir í tilkynningunni um leið og Hörður Helgi Hreiðarsson er boðinn velkominn til félagsins að ánægjulegt væri að samningur við Háskólann á Bifröst sé kominn á .